Ritratt: Darren Agius .td_uid_2_60ee7be67cb61_rand.td-a-rec-img{text-align:left}.td_uid_2_60ee7be67cb61_rand.td-a-rec-img img{margin:0 auto 0 0} It-tisbiħ tal-promenade kollu ta' San Pawl il-Baħar, Buġibba u l-Qawra tlesta, hekk kif tnaddfu u nżebgħu mill-ġdid ir-railings, il-bankijiet u l-arbli tad-dawl. Dan tħabbar mill-Ministru għat-Turiżmu u l-Protezzjoni tal-Konsumatur, Clayton Bartolo fl-aħħar jum tal-kampanja 'Insebbħu Pajjiżna', hekk kif għamel żjara lill-ħaddiema li kienu qed jaħdmu. Il-Ministru qal li f'din il-ħidma ta' tisbiħ, il-pedestrian railings kollha, li jammontaw għal 613, tnaddfu u nżebgħu mill-ġdid mill-ħaddiema tas-Servizz Pubbliku, u nżebgħu wkoll aktar minn 65 bank u 87 arblu tad-dawl, u tbiddlu 31 tabella u 40 bozza, biex b'hekk ingħata nifs ġdid lil dan il-promenade li jagħmlu użu minnu kuljum mijiet ta' Maltin u turisti. Flimkien mall-Ministru Bartolo, is-Segretarju Parlamentari Deo Debattista li hu responsabbli mill-Indafa Pubblika, u s-Segretarju Permanenti Ewlieni Mario Cutajar li l-uffiċċju tiegħu qed jikkordina din il-kampanja rringrazzjaw lill-ħaddiema kollha involuti tas-sehem tagħhom. Bl-inizjattiva 'Insebbħu Pajjiżna' tnaddfu u nħaslu wkoll it-toroq kollha ta' San Pawl il-Baħar, il-Qawra, ix-Xemxija kif ukoll Marsaxlokk u nġabru total ta' 27 tunellata ta' skart u materjal. "Fl-ewwel kampanja ta' Mejju li għadda dorna t-toroq arterjali u l-postijiet pubbliċi. Issa dħalna fl-irħula u l-ibliet, fit-toroq residenzjali u anke għamilna tindif taħt il-baħar. Sforz kollettiv tas-Servizz Pubbliku biex inħallu ambjent aktar nadif u insebbħu pajjiżna," qal is-Segretarju Permanenti Ewlieni. Cutajar żied jgħid li l-kampanja 'Insebbħu Pajjiżna' se tkun qed tirritorna f'Settembru li ġej. Ix-xogħlijiet li saru permezz tal-kampanja jinkludu żebgħa u manutenzjoni ta' railings eżistenti, tindif ta' pavimentar, bdil ta' bozoz, żebgħa ġdida ta' traffic islands u central strips, ħasil ta' toroq, bdil u tindif ta' tabelli, tneħħija ta' dgħajjes abbandunati, manutenzjoni fuq bankijiet u għamara oħra tat-triq, installazzjoni ta' railings ġodda, tiswijiet ta' ħitan tas-sejjieħ u tal-franka, tneħħija ta' tabelli illegali u żebgħa ġdida tas-sinjali tat-traffiku mal-art.​ Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60ee7be67ce11_rand.td-a-rec-img{text-align:left}.td_uid_3_60ee7be67ce11_rand.td-a-rec-img img{margin:0 auto 0 0}